open-index/open-wikipedia-markdown huggingface dataset:
Γκούριτς

thumb|right|285px|Οι «Τρεις γέφυρες» επί του ποταμού Γκούριτς κοντά στην Αλμπερτίνια
Ο **Γκούριτς** (αφρικάανς: *Gouritsrivier*) είναι ποταμός στην περιφέρεια Δυτικού Ακρωτηρίου της Νότιας Αφρικής, με μήκος 416 χιλιόμετρα. Η ετυμολογία του ονόματός είναι αβέβαιη, ίσως από τη λέξη «λερωμένος» στη γλώσσα χοεμάνα.

Ο ποταμός σχηματίζεται από τη συμβολή των ποταμών Γκάμκα και Ολιφάντς, σε υψόμετρο 516 μέτρα. Δέχεται τα νερά του ποταμού Γκρουτ από τα δεξιά προτού διασχίσει τα όρη Λάνγκεμπεργκ και την παραλιακή πεδιάδα. Εκβάλλει στον Ινδικό Ωκεανό κοντά στο ψαροχώρι Γκούριτσμοντ, σε γεωγραφικές συντεταγμένες πλάτος 34°20΄47΄΄ Νότιο και μήκος 21°53΄08΄΄ Ανατολικό. Η λεκάνη απορροής του Γκούριτς έχει έκταση 45.715 τ.χλμ. (διπλάσια της Πελοποννήσου), αλλά ο ποταμός δεν έχει πολλά νερά εξαιτίας του ξηρού κλίματος της περιοχής.
## Παραπομπές


Γκουριτς
Ντομένικο Α΄ Κονταρίνι

Ο **Ντομένικο Α΄ Κονταρίνι** (Ιταλικά : *Domenico I Contarini*, πέθανε το 1071) ήταν ο 30ος Δογης της Βενετίας (1043 - 1071) σαν διάδοχος του Ντομένικο Φλαμπανίκο.  Οι Κονταρίνι ήταν μια από τις αρχαιότερες οικογένειες της Βενετίας με ρίζες που έφταναν μέχρι την ίδρυση της πόλης, το πρώτο έγγραφο σχετικά με τους Κονταρίνι εμφανίζεται το 960. Η οικογένεια θα δημιουργήσει τους επόμενους αιώνες περισσότερα από 20 γενεαλογικά δέντρα και μέχρι την πτώση της Δημοκρατίας (1797) θα ανεβάσει 8 δόγηδες με πρώτο τον Ντομένικο.

## Πολιτική ανάκαμψη

Την εποχή του η Βενετία ανακατέλαβε την Ζαντάρ και τμήματα της Δαλματίας που είχαν χαθεί τις περασμένες δεκαετίες από την Κροατία. Το Βενετσιάνικο ναυτικό ανασυγκροτήθηκε, η οικονομία γνώρισε ευημερία και η Δημοκρατία της Βενετίας απέκτησε τον έλεγχο στην Μεσόγειο.
Μετά την κατάληψη της Ζαντάρ η Βενετία θα μπει σε περίοδο ειρήνης και ευημερίας, ο Ντομένικο θα έχει φιλικές σχέσεις με την Βυζαντινή Αυτοκρατορία, την Αγία Έδρα και τον αυτοκράτορα Ερρίκο Γ΄. Ο Ντομένικο Κονταρίνι οικοδόμησε πολλές εκκλησίες και μοναστήρια όπως το Σαν Νίκολο ντι Λίντο στο Λίντο και το Σαντ Άντζελο ντι Κονκόρντια, λίγο πριν τον θάνατο του (1071) ανέθεσε σε εργάτες να οικοδομηθεί ξανά η Βασιλική του Αγίου Μάρκου.

## Οικογένεια

Τάφηκε όπως όρισε στην διαθήκη του στην εκκλησία του Σαν Νίκολο ντι Λίντο, στην κύρια είσοδο του τάφου του βρισκόταν η προτομή του που τον παρουσίαζε με το χαρακτηριστικό καπέλο του δόγη. Ο γιος του Ενρίκο Κονταρίνι έγινε επίσκοπος του Καστέλλο (1074 - 1108) και ήταν ο πνευματικός ηγέτης στην εκστρατεία στους Αγίους Τόπους που έφερε τα οστά του Αγίου Νικολάου και του Θεοδώρου του Μάρτυρα.

## Παραπομπές


## Πηγές
*Rendina, Claudio. (2003). I Dogi. Storia e segreti. 2.ed. Rome.

## Εξωτερικοί σύνδεσμοι
*Βυζάντιο και Βενετία

## Δείτε επίσης
*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Κονταρίνι
Παλαιά Σφαγεία Θεσσαλονίκης

Τα **Παλαιά Σφαγεία Θεσσαλονίκης**, επίσης γνωστά ως **Labattoir Θεσσαλονίκης**, είναι πολυχώρος πολιτισμού του Δήμου Θεσσαλονίκης που αποτελούσε τα Παλαιά Σφαγεία Θεσσαλονίκης.

Το κτήριο κατασκευάστηκε τη διετία 1896-97 και στέγασε τα δημοτικά σφαγεία μέχρι το 1988, με μία παύση τη διετία 1978-1980, προκειμένου να αποκατασταθούν οι ζημιές από τον σεισμό του 1978 που έπληξε την πόλη.

Από το 1990 λειτούργησαν, μαζί με το νεότερο κτήριο που υπάρχει στον περιβάλλοντα χώρο, ως δημοτικό αθλητικό κέντρο. Το 1994 χαρακτηρίστηκε διατηρητέο κτήριο από το Υπουργείο Πολιτισμού, διότι αποτελεί δείγμα βιομηχανικής αρχιτεκτονικής των αρχών του 20ού αιώνα.

Το Labattoir ανήκει στον Δήμο Θεσσαλονίκης και αποτελεί χώρο για δημιουργικά εργαστήρια, θεατρικές και χορευτικές παραστάσεις και άλλες δράσεις πολιτισμού, όπως εκδηλώσεις των Δημητρίων.

## Παραπομπές


Κατηγορία:Δήμος Θεσσαλονίκης
Κατηγορία:Κτίρια και κατασκευές στη Θεσσαλονίκη
Κατηγορία:Διατηρητέα κτίρια στη Θεσσαλονίκη
Κατηγορία:Πολιτισμός στη Θεσσαλονίκη
Κατηγορία:Θεατρικοί χώροι στη Θεσσαλονίκη
Μπούγκαρ

Το **Μπούγκαρ** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Κατηγορία:Οικισμοί του Μπίχατς με σερβική πληθυσμιακή πλειοψηφία
Σονάτα για πιάνο No. 15 (Μότσαρτ)

Η **Σονάτα για πιάνο No. 15**, σε Φα μείζονα,  KV 533 είναι σονάτα του Βόλφγκανγκ Αμαντέους Μότσαρτ, η οποία ολοκληρώθηκε στις 3 Ιανουαρίου του 1788 και αποτελείται από τρία μέρη:  Ι) *Allegro*, ΙΙ) *Andante* σε Σι ύφεση μείζονα και ΙΙΙ) *Rondo: Allegretto*. Μία μέση εκτέλεση της διαρκεί περίπου 23 λεπτά. Αρχικά, το τρίτο μέρος της σονάτας αποτελούσε ξεχωριστό έργο, ονόματι Rondo No. 2, K. 494.Τα υπόλοιπα γράφτηκαν δύο γράφτηκαν το 1788, όπου κι ενσωματώθηκε κι αυτό στη σονάτα.

## Παραπομπές
 

## Εξωτερικοί σύνδεσμοι
* Η παρτιτούρα και η ανάλυση  της 15ης Σονάτας του Μότσαρτ. 

15
Κατηγορία:Συνθέσεις σε Φα μείζονα
Σονάτα για πιάνο No. 16 (Μότσαρτ)

H **Σονάτα για πιάνο No. 16**, σε Ντο μείζονα,  K. 545, είναι σονάτα του Βόλφγκανγκ Αμαντέους Μότσαρτ, η οποία γράφτηκε περί το 1788, και εκδόθηκε το 1805. Ο ίδιος ο Μότσαρτ, στον κατάλογό του την είχε ονομάσει *Sonata facile* ή *Sonata facile*, υποδεικνύοντας ότι είναι για αρχάριους. Συγκεκριμένα ο Μότσαρτ, πρόσθεσε την εν λόγω σονάτα στον προσωπικό του κατάλογο, στις 26 Ιουνίου του 1788, ήτοι την ίδια εποχή που είχε προσθέσει και τη 39η Συμφωνία.

Οι λόγοι για τους οποίους γράφτηκε η σονάτα αυτή είναι άγνωστοι, παρόλα αυτά, σήμερα είναι μία από τις πιο γνωστές σονάτες για πιάνο του συνθέτη. Το έργο χωρίζεται σε 3 μέρη: Ι) Allegro 4/4, ΙΙ) Andante, 3/4, σε Σολ μείζονα και ΙΙΙ) Rondo: Allegretto, 2/4. Μία μέση εκτέλεση της σονάτας διαρκεί περίπου 14 λεπτά. 

## Παραπομπές


## Εξωτερικοί σύνδεσμοι
* 
* Η παρτιτούρα και η ανάλυση της 16ης Σονάτας του Μότσαρτ

16
Κατηγορία:Συνθέσεις σε Ντο μείζονα
Κατηγορία:Συνθέσεις του 1788
Παντζάμπ (αποσαφήνιση)

Ο όρος **Παντζάμπ** μπορεί να αναφέρεται σε:

* Παντζάμπ, γεωγραφική περιοχή που καταλαμβάνει τμήματα του Πακιστάν και της Ινδίας.
* Παντζάμπ (Ινδία), πολιτεία της Ινδίας.
* Γλώσσα Παντζάμπι, η γλώσσα που ομιλείται στη περιοχή του Παντζάμπ στο Πακιστάν και την Ινδία.
Ντομένικο Φλαμπανίκο

Ο **Ντομένικο Φλαμπανίκο** (Ιταλικά : *Domenico Flabanicodied*, πέθανε το 1043) ήταν ο 29ος Δόγης της Βενετίας (1032 - 1043), διαδέχθηκε τον Πιέτρο Τσεντρανίκο μετά την παραίτηση του (1032)
Ο Ντομένικο Φλαμπανίκο ανέλαβε την Δημοκρατία της Βενετίας σε μεγάλο χάος, ο προκάτοχος του παραιτήθηκε χάρη στις εκτεταμένες προσπάθειες ευγενών να επαναφέρουν τον Οττόνε Ορσεόλο που ζούσε εξόριστος στην Κωνσταντινούπολη. Ο Οττόνε στο μεταξύ πέθανε και πολλοί θαυμαστές της οικογένειας Ορσεόλο έκαναν νέες προσπάθειες να ανεβάσουν στην θέση του δόγη τον μικρότερο αδελφό του Ντομενικο Ορσεόλο. Ο λαός της Βενετίας όμως με έντονα δημοκρατικά αισθήματα μισούσε οποιαδήποτε προσπάθεια επιβολής κληρονομικής ηγεσίας. 

## Δόγης της Βενετίας

Ο Ντομένικο Φλαμπανίκο επελέγη για νέος Δόγης της Βενετίας επειδή ήταν πετυχημένος έμπορος, αγαπητός άνθρωπος αλλά δεν ήταν ευγενής, η εκλογή του διέκοψε οριστικά τις απόπειρες των κύκλων που ήθελαν να τοποθετήσουν κληρονομική ηγεσία υπό την μορφή βασιλείας. Ο Ντομένικο έκανε μια σειρά από νόμους που ελάττωναν την εξουσία του δόγη, ένας από αυτούς ήταν να μην μπορεί να τον διαδεχτεί ο γιος του. Τα προβλήματα που αντιμετώπισε στο εσωτερικό οδήγησαν σε παρακμή στην εξωτερική πολιτική και την οικονομική ανάκαμψη επειδή δεν είχε χρόνο να ασχοληθεί με αυτά. Ο διάδοχος του Ντομένικο Α΄ Κονταρίνι θα είναι αυτός που θα καταφέρει τελικά να επαναφέρει την ευημερία, ο Ντομένικο Φλαμπανίκο πέθανε ύστερα από 11 χρόνια ηγεσίας.

## Πηγές

*Rendina, Claudio (2003). I Dogi. Storia e segreti. Rome. 

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Πιέτρο Τσεντρανίκο

Ο **Πιέτρο Τσεντρανίκο** (ιταλικά: *Pietro Centranico*) ήταν ο 28ος Δόγης της Βενετίας (1026 - 1032) με καταγωγή από τον μυθικό Ηράκλειο τον ιδρυτή της ομώνυμης πόλης βόρεια της Βενετίας. Οι ημερομηνίες γέννησης και θανάτου του Πιέτρο Τσεντρανίκο είναι άγνωστες, επελέγη νέος Δόγης της Βενετίας σε συνέλευση των ευγενών μετά την εκθρόνιση του Οττόνε Ορσεόλο. Η οικογένεια του ήταν ευγενείς αλλά χωρίς έντονη διοικητική παρουσία, δεν αναφέρεται κανένας άλλος δόγης. 

## Δόγης της Βενετίας
Ο Πιέτρο Τσεντρανίκο επελέγη να κυβερνήσει στην πιο δύσκολη στιγμή για την Βενετία, ο λαός ήταν σφόδρα αντίθετος στην μορφή κληρονομικής μοναρχίας που πήγε να τοποθετήσει ο προκάτοχος του. Ο νεαρός Οττόνε Ορσεόλο ήταν αλαζόνας και αυταρχικός χωρίς να έχει ούτε τα κυβερνητικά χαρίσματα του πατέρα του και του παππού του. Τα τέσσερα χρόνια που κυβέρνησε ο Πιέτρο προσπάθησε να επαναφέρει την ανάκαμψη αλλά δεν κατάφερε τίποτα, οι Ορσεόλο είχαν αποκτήσει ισχυρούς δεσμούς με όλους τους βασιλικούς οίκους της Ευρώπης και πολλοί ήταν έτοιμοι να επιτεθούν στρατιωτικά στην Βενετία για να εκδικηθούν την ανατροπή τους. Ο Βυζαντινός αυτοκράτορας απέσυρε όλα τα εμπορικά προνόμια που είχε παραχωρήσει στην Δημοκρατία της Βενετίας όταν ήταν δόγης ο πατέρας του Οττόνε Πιέτρο Β΄ Ορσεόλο (992). Ζήτησε από τον αυτοκράτορα Κορράδο Β΄ να ανανεώσει τα προνόμια που είχε παραχωρήσει ο Όθων Γ΄ της Αγίας Ρωμαϊκής Αυτοκρατορίας αλλά και εκείνος το αρνήθηκε. Ο Στέφανος Α΄ της Ουγγαρίας κουνιάδος του Οττόνε Ορσεόλο επιτέθηκε στην Δαλματία και κατέλαβε πολλές πόλεις που είχαν κατακτηθεί από τον Πιέτρο Β΄ Ορσεόλο. 

## Παραίτηση
Η Δημοκρατία της Βενετίας βρισκόταν στα όρια της κατάρρευσης και μεγάλο τμήμα του λαού της ζήτησε από τον Πιέτρο Τσεντρανίκο να παραιτηθεί και να επανέλθει ο Οττόνε Ορσεόλο από την Κωνσταντινούπολη όπου βρισκόταν σε εξορία. Ο Πιέτρο δέχτηκε αλλά έφτασαν ταυτόχρονα τα νέα ότι ο Οττόνε είχε πεθάνει, ο μικρότερος αδελφός του Ντομένικο Ορσεόλο έκανε αμέσως απόπειρα να ανέβει στην θέση του δόγη αλλά η ενέργεια αυτή έγινε έντονα μισητή από την συντριπτική πλειοψηφία των Βενετσιάνων. Η Συνέλευση επέλεξε νέο δόγη τον Ντομένικο Φλαμπανίκο (1032) που ήταν ένας πλούσιος έμπορος αλλά δεν καταγόταν από οικογένεια ευγενών ώστε να αποτραπεί οποιαδήποτε νέα απόπειρα για την ίδρυση κληρονομικής ηγεσίας.

## Δείτε επίσης
*Δόγηδες της Βενετίας

## Παραπομπές


## Πηγές
*  
*  

Κατηγορία:Δόγηδες της Βενετίας
Ψηλόβραχος Αιτωλοακαρνανίας

Ο **Ψηλόβραχος** είναι ημιορεινό χωριό της Αιτωλοακαρνανίας σε υψόμετρο 330 μέτρων.

## Γεωγραφικά στοιχεία - αξιοθέατα
Ο Ψηλόβραχος βρίσκεται στα ανατολικά της Αιτωλοακαρνανίας στα όρια με την Ευρυτανία και νοτιοανατολικά της τεχνητής λίμνης Κρεμαστών. Το χωριό  είναι κτισμένο στους πρόποδες του όρους Τσούκα και σε μικρή απόσταση από τη γέφυρα της Επισκοπής που συνδέει τους δύο νομούς. Έχει θέα την τεχνητή λίμνη των Κρεμαστών και αποτελείται από τις γειτονιές Αγία Δευτέρα, Κρύα Βρύση, Ψηλόβραχο και Γέφυρα. Απέχει 56 χλμ. ΝΔ. από το Αγρίνιο και 56 χλμ. Δ.-ΝΔ. από το Καρπενήσι. 

Αξιοθέατα του χωριού είναι είναι τα εύκολα προσβάσιμα σπήλαια της περιοχής, που είναι πλούσια σε σταλαγμίτες και σταλακτίτες και η πηγή της Σάγδαρης γεμάτη πλατάνια. Στον χώρο αναψυχής που υπάρχει γύρω από την πηγή γίνεται στις 6 Αυγούστου κάθε χρόνο το "αντάμωμα" όλων των κατοίκων της περιοχής.

## Ονομασία - διοικητικά στοιχεία
Το παλιό όνομα του χωριού, επί τουρκοκρατίας, ήταν *Σολοβάκο*. και με αυτό αυτό αναφέρεται από τον Γάλλο περιηγητή Φρανσουά Πουκεβίλ. Ως οικισμός αναφέρεται επίσημα το 1845 στο ΦΕΚ 32Α-08/12/1845 να προσαρτάται στον τότε δήμο Παρακαμπυλίων. Μετονομάστηκε σε Ψηλόβραχος το 1927. Σύμφωνα με το πρόγραμμα ''Καλλικράτης'', μαζί με την Αγία Τριάδα Γούναρη αποτελούν την τοπική κοινότητα Ψηλοβράχου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 61 κατοίκους ενώ ως οικισμός 37.

## Δείτε επίσης
* Μάχη του Σολοβάκου

## Παραπομπές


## Εξωτερικοί σύνδεσμοι
* Ο ιστότοπος Ψηλοβραχιώτικα νέα

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Στέγκλιτς-Τσέλεντορφ

Το **Στέγκλιτς-Τσέλεντορφ** (γερμανικά: *Steglitz-Zehlendorf*) είναι το έκτο δημοτικό διαμέρισμα του Βερολίνου, το οποίο δημιουργήθηκε κατά τη διοικητική μεταρρύθμιση του 2001 με τη συγχώνευση των τέως δημοτικών διαμερισμάτων Στέγκλιτς και Τσέλεντορφ.

## Δημογραφικά στοιχεία
Μέχρι το 2010, η περιοχή είχε πληθυσμό περίπου 294.000 κατοίκων, από τους οποίους σχεδόν οι 70.000 (περίπου 24%) δεν ήταν γερμανικής εθνικότητας/προέλευσης. Έτσι, το ποσοστό των μεταναστών είναι λίγο χαμηλότερο από το συνολικό μέσο όρο του Βερολίνου, το οποίο είναι περίπου 30%.

## Πολιτική

Στις εκλογές του 2016 για το κοινοβούλιο του δημοτικού διαμερίσματος (*Bezirksverordnetenversammlung*) εξελέγησαν τα κάτωθι κόμματα:
*CDU 17
*SPD 13
*Πράσινοι 11
*Εναλλακτική για τη Γερμανία 6
*FDP 5
*Η Αριστερά 3

## Παραπομπές


## Εξωτερικοί σύνδεσμοι
* 

Κατηγορία:Δημοτικά διαμερίσματα του Βερολίνου
Κύπελλο Ελλάδος υδατοσφαίρισης ανδρών 2019

Το Κύπελλο Ελλάδος πόλο ανδρών της περιόδου 2018-19 διεξήχθη με τη συμμετοχή 15 ομάδων, δώδεκα από την Α1 κατηγορία και τριών απ' την Α2. Τον τίτλο κατέκτησε ο '''Ολυμπιακός''' για 20η φορά στην ιστορία του. 

## Α' Φάση

Χωρίς αγώνα προκρίθηκε ο Παναθηναϊκός.

## Προημιτελικοί

## 20ο Final Four

Διεξήχθη στις 18 και 19 Ιανουαρίου 2019 στο Δημοτικό Κολυμβητήριο «Παύλος Μπακογιάννης» του Καρπενησίου.

## Κατάταξη
# : **Κυπελλούχος Ελλάδος 2019**
# 24px Ν.Ο. Βουλιαγμένης
# 22px Α.Ν.Ο. Γλυφάδας και 24px Γ.Σ. Περιστερίου

## Παραπομπές


2019
Κατηγορία:Υδατοσφαίριση το 2018
Κατηγορία:Υδατοσφαίριση το 2019
Αγία Τριάδα Γούναρη Αιτωλοακαρνανίας

*Για οικισμούς στην Ελλάδα με το ίδιο όνομα δείτε: [[Αγία Τριάδα (αποσαφήνιση)]]*

Η **Αγία Τριάδα Γούναρη**, επίσημα **Αγία Τριάς Γούναρη**, είναι ορεινό χωριό της Αιτωλοακαρνανίας. Σύμφωνα με την απογραφή του 2011 ο πληθυσμός της ανέρχεται στους 24 κατοίκους.

## Γενικά στοιχεία
Η Αγία Τριάδα Γούναρη είναι κτισμένη σε υψόμετρο 800 μέτρων και βρίσκεται στο ανατολικό μέρος της Αιτωλοακαρνανίας στα όρια με την Ευρυτανία, στις πλαγιές του όρους Τσούκα. Βόρεια του χωριού είναι ο Ψηλόβραχος και η γέφυρα της Επισκοπής που συνδέει τους δύο νομούς. Απέχει 55 χλμ. βορειοδυτικά από το Αγρίνιο.

Ως οικισμός περιλαμβάνεται στις ελληνικές απογραφές από το 1928 ως μέρος της τότε κοινότητας Ψηλοβράχου της επαρχίας Τριχωνίδας. Σύμφωνα με το πρόγραμμα ''Καλλικράτης'', μαζί με τον Ψηλόβραχο αποτελούν την τοπική κοινότητα Ψηλοβράχου που υπάγεται στη δημοτική ενότητα Παρακαμπυλίων του δήμου Αγρινίου.

## Απογραφές πληθυσμού

## Δείτε επίσης
Στην Αιτωλοακαρνανία υπάρχουν οι συνώνυμοι οικισμοί: Αγία Τριάδα Ανοιξιάτικου, Αγία Τριάδα Μακρινούς, Αγία Τριάδα Δρυμώνος, Αγία Τριάδα Στύλιας, Αγία Τριάδα Χόμορης.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κύπελλο Ελλάδος υδατοσφαίρισης γυναικών 2019

Το **[[Κύπελλο Ελλάδος υδατοσφαίρισης γυναικών]]** 2018-19 ήταν η **2η** διοργάνωση στην ιστορία του θεσμού, και διεξήχθη με την συμμετοχή των 8 ομάδων της Α1 κατηγορίας. Η τελική φάση διεξήχθη με τη μορφή Φάιναλ-4 στο Ιωνικό κολυμβητήριο Χίου. Κυπελλούχος αναδείχθηκε ο Ν.Ο. Βουλιαγμένης. 

## Προημιτελικοί

## Φάιναλ-φορ
Το Φάιναλ-4 της διοργάνωσης διεξήχθη στο Ιωνικό κολυμβητήριο Χίου στις 15 και 16 Φεβρουαρίου.

### Ημιτελικοί

### Τελικός

* **Διαιτητές:** Σταυρίδης, Μαρκοπούλου
* **Συνθέσεις:
** [[Αρχείο:900px HEX-EABA65 anchor background HEX-FA0000 White HEX-000088.svg|24px]] **Ν.Ο. Βουλιαγμένης** ([[Αλεξία Καμμένου]]): [[Άσλεϊ Τζόνσον (υδατοσφαιρίστρια)|Τζόνσον]], Χαραλαμπίδη 1, [[Ιωάννα Χυδηριώτη|Χυδηριώτη]] 3, [[Έλενα Ελληνιάδη|Ελληνιάδη]], Κοκκινάκη, [[Έλενα Ξενάκη|Ξενάκη]] 1, [[Ειρήνη Νίνου|Νίνου Ειρ.]] 3, [[Μαρία Πάτρα|Πάτρα]], Κώτσια, Διαμαντοπούλου Βασ., [[Τζόρνταν Ράνεϊ|Ράνεϊ]] 2, Μαστροκάλου, Κοτσιώνη, Νίνου Π., Γιαννοπούλου
**  ([[Χάρης Παυλίδης]]): [[Χρυσή Διαμαντοπούλου|Διαμαντοπούλου Χρ.]], [[Ελευθερία Πλευρίτου|Πλευρίτου Ελ.]], [[Μόνικα Έγκενς|Έγκενς]] 2, [[Νικολέτα Ελευθεριάδου|Ελευθεριάδου]], [[Τριανταφυλλιά Μανωλιουδάκη|Μανωλιουδάκη]], [[Άλκηστη Αβραμίδου|Αβραμίδου]] 3, [[Αλεξάνδρα Ασημάκη|Ασημάκη]] 1, [[Μαργαρίτα Πλευρίτου|Πλευρίτου Μαργ.]], Μπάκλινγκ, [[Βάσω Πλευρίτου|Πλευρίτου Βασ.]], [[Χριστίνα Τσουκαλά|Τσουκαλά]] 1, [[Μαρία Μυριοκεφαλιτάκη|Μυριοκεφαλιτάκη]] 1, [[Ιωάννα Σταματοπούλου|Σταματοπούλου]], Παπαναστασίου Δ., Κανετίδου

* **Διακρίσεις:** 
** **Πολυτιμότερη Παίκτρια (MVP):**  [[Άσλεϊ Τζόνσον (υδατοσφαιρίστρια)|Άσλεϊ Τζόνσον]] ([[ΝΟ Βουλιαγμένης (υδατοσφαίριση γυναικών)|Ν.Ο. Βουλιαγμένης]])
** **Καλύτερη τερματοφύλακας:**  [[Άσλεϊ Τζόνσον (υδατοσφαιρίστρια)|Άσλεϊ Τζόνσον]] ([[ΝΟ Βουλιαγμένης (υδατοσφαίριση γυναικών)|Ν.Ο. Βουλιαγμένης]])
** **Πρώτες σκόρερ:'''  Αλεξάνδρα Ασημάκη (Ολυμπιακός Πειραιώς),  Άλκηστη Αβραμίδου (Ολυμπιακός Πειραιώς): 6 γκολ

## Παραπομπές


## Εξωτερικοί σύνδεσμοι - Πηγές
* Κυπελλούχος πόλο γυναικών η Βουλιαγμένη, 10-8 τον Ολυμπιακό  www.tanea.gr
* Με "περίπατο" στον τελικό ο Ολυμπιακός, 20-3 τον Νηρέα Χαλανδρίου  koe.org.gr
* Δηλώσεις μετά τον πρώτο ημιτελικό. Πλευρίτου:"Θα είναι άλλο παιχνίδι ο τελικός" - Καραγιάννη:"Εμπειρίες..."  koe.org.gr
* Άνετα και ο ΝΟ Βουλιαγμένης στον τελικό, 17-3 τον ΑΝΟ Γλυφάδας  koe.org
* Δηλώσεις μετά τον δεύτερο ημιτελικό. Λιώση:"Τελικός χωρίς προγνωστικά" - Σαλάχας:"Πετύχαμε τους δύο φετινούς στόχους"  koe.org.gr
* Αλεξία Καμένου: "Οι ομάδες χτίζονται με υπομονή και πίστη"  koe.org

2019
Κατηγορία:Υδατοσφαίριση το 2018
Κατηγορία:Υδατοσφαίριση το 2019
Αγία Τριάδα Μακρινούς Αιτωλοακαρνανίας

*Για οικισμούς στην Ελλάδα με το ίδιο όνομα δείτε: [[Αγία Τριάδα (αποσαφήνιση)]]*

Η **Αγία Τριάδα** είναι ημιορεινό χωριό του δήμου Αγρινίου στον νομό Αιτωλοακαρνανίας. Σύμφωνα με την απογραφή του 2011 ο πληθυσμός της ανέρχεται στους 44 κατοίκους.

## Γενικά στοιχεία
Η Αγία Τριάδα είναι κτισμένη σε υψόμετρο 310 μέτρων και βρίσκεται νότια της λίμνης Τριχωνίδας και δυτικά του Εύηνου ποταμού. Απέχει 40 χλμ. νοτιοανατολικά από το Αγρίνιο και 32 χλμ. βορειοδυτικά από τη Ναύπακτο. Το παλιό όνομα του χωριού, μέχρι το 1954, ήταν *Κάτω Μπερπάτη* και με αυτό αναγνωρίστηκε επίσημα το 1951 ως μέρος της τότε κοινότητας Μακρινούς. Σύμφωνα με το πρόγραμμα ''Καλλικράτης'', μαζί με την Κυψέλη, τους Αγίους Αποστόλους, τη Μακρινού και τον Μεταξά αποτελούν την τοπική κοινότητα Μακρινούς που υπάγεται στη δημοτική ενότητα Μακρύνειας του δήμου Αγρινίου και σύμφωνα με την απογραφή 2011 έχει πληθυσμό 44 κατοίκων. Νωρίτερα υπαγόταν μέχρι το 1997 στην επαρχία Μεσολογγίου και στη συνέχεια ανήκε στον δήμο Μακρυνείας.

## Απογραφές πληθυσμού

## Δείτε επίσης
Στην Αιτωλοακαρνανία υπάρχουν οι συνώνυμοι οικισμοί: Αγία Τριάδα Ανοιξιάτικου, Αγία Τριάδα Γούναρη, Αγία Τριάδα Δρυμώνος, Αγία Τριάδα Στύλιας, Αγία Τριάδα Χόμορης.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Άγιος Ανδρέας Αιτωλοακαρνανίας

Ο **Άγιος Ανδρέας** είναι πεδινό χωριό της Αιτωλοακαρνανίας σε υψόμετρο 70 μέτρων. Υπάγεται στον δήμο Αγρινίου και σύμφωνα με την απογραφή του 2011 έχει πληθυσμό 574 κατοίκων.

## Γεωγραφία - Ιστορία
Ο Άγιος Ανδρέας βρίσκεται δίπλα στις νότιες όχθες της λίμνης Τριχωνίδας και στο όρος Αράκυνθος. Μέσα από το χωριό περνάει η επαρχιακή οδός Ζευγαρακίου – Κάτω Μακρινούς και απέχει 24 χλμ. νοτιοανατολικά από το Αγρίνιο. Το παλιό όνομα του χωριού, από την περίοδο της τουρκοκρατίας, ήταν **Μπουρλέσια** και με αυτό αναφέρεται το 1835 στο ΦΕΚ 19Α-07/12/1835 να προσαρτάται στον τότε δήμο Μακρυνείας. Το 1956 μετονομάζεται σε **Μετάπα** και το 1957 σε Άγιος Ανδρέας. Σύμφωνα με το πρόγραμμα ''Καλλικράτης'', μαζί με την Άνω Μετάπα αποτελούν την τοπική κοινότητα Αγίου Ανδρέα που υπάγεται στη δημοτική ενότητα Μακρύνειας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 591 κατοίκους ενώ ως οικισμός 574.
Η τοπική κοινότητα Αγίου Ανδρέα είναι χαρακτηρισμένη ως αγροτικός πεδινός οικισμός, με έκταση 9,846 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)
## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Τσούκοβι

Το **Τσούκοβι** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Αδελφότητα «Η Χρυσοπηγή»

**«Η Χρυσοπηγή»** ήταν χριστιανική αδελφότητα με έδρα το Συνοδικό Μοναστήρι της Παναγίας της «Χρυσοπηγής» στο Καπανδρίτι. Μέλη της αδελφότητας υπήρξαν οι Χριστόδουλος Παρασκευαΐδης, Καλλίνικος Καρούσος, Αμβρόσιος Λενής, Ευσέβιος Πιστολής και άλλοι.

## Ιστορικό
Το 1957 ο Χρήστος Παρασκευαΐδης ήταν ψάλτης στην Αγία Ζώνη Κυψέλης και εκεί συνάντησε τον τότε διάκονο Καλλίνικο Καρούσο (μετέπειτα Μητροπολίτη Πειραιώς), ο οποίος λειτουργούσε στον ίδιο ναό. Εκείνος του γνώρισε τον Αθανάσιο Λενή (μετέπειτα Μητροπολίτη Καλαβρύτων Αμβρόσιο). Το 1958 οι τρεις ίδρυσαν τη μοναστική αδελφότητα «Η Χρυσοπηγή».

Το 1961 εγκαταστάθηκαν στη Μονή Βαρλαάμ των Μετεώρων, της οποίας ορίστηκε ηγούμενος ο Καλλίνικος. Μετά από παραμονή δύο ετών στη μονή, οι κληρικοί επέστρεψαν στην Αθήνα λόγω διαμάχης μεταξύ αυτών και του επιχώριου μητροπολίτη Τρίκκης και Σταγών Διονυσίου.

Το 1973 οι Καλλίνικος Καρούσος, Αμβρόσιος Λενής και Χριστόδουλος Παρασκευαΐδης ίδρυσαν τη Μονή Παναγίας «Χρυσοπηγής», της οποίας ο Καλλίνικος ορίστηκε ηγούμενος.

## Παραπομπές


Κατηγορία:Χριστιανικές οργανώσεις
Dark Was the Night, Cold Was the Ground

Το "**Dark Was the Night, Cold Was the Ground**" είναι ένα gospel blues τραγούδι, το οποίο γράφτηκε και ερμηνεύθηκε από τον Blind Willie Johnson και ηχογραφήθηκε το 1927. Το κομμάτι κατά βάσει είναι ορχηστρικό, καθώς διαθέτει μόνο slide κιθάρα, την οποία παίζει ο ίδιος ο Τζονσόν, ο οποίος ήταν αυτοδίδακτος. Χαρακτηριστικό επίσης του κομματιού είναι ότι σε όλη τη διάρκεια του, ο Τζονσόν, αντί να τραγουδά μουρμουρίζει και στενάζει. 

Το τραγούδι αυτό έγινε ένα από τα 27 τραγούδια που πήγε στο διάστημα, το 1977, με το Voyager, και συμπεριλήφθηκε στον Χρυσό Δίσκο του Βόγιατζερ. Το κομμάτι έχει υποστεί δεκάδες διασκευές, ενώ έχει χρησιμοποιηθεί και σε πολλές κινηματογραφικές ταινίες. Το 2010, το κομμάτι εισήχθη στο National Recording Registry της Βιβλιοθήκης του Κογκρέσου.

## Παραπομπές


## Εξωτερικοί σύνδεσμοι
* Blind Willie Johnson: His Life and Music

Κατηγορία:Τραγούδια του 1927
Κατηγορία:Περιεχόμενα του Voyager Golden Record
Αγία Παρασκευή Αγίου Βλασίου Αιτωλοακαρνανίας

Η **Αγία Παρασκευή** είναι ημιορεινό χωριό της Αιτωλοακαρνανίας σε υψόμετρο 270 μέτρων, το οποίο βρίσκεται στα νοτιοδυτικά της τεχνητής λίμνης Κρεμαστών και κοντά στα όρια με την Ευρυτανία. Απέχει 40 χλμ. Β.-ΒΑ. από το Αγρίνιο και 77 χλμ. Δ.-ΝΔ. από το Καρπενήσι. Ως οικισμός περιλαμβάνεται στις ελληνικές απογραφές από το 1928 ως μέρος της τότε κοινότητας Αγίου Βλασίου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Αγίου Βλασίου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει πληθυσμό 38 κατοίκους.

## Πληθυσμός

## Αξιοθέατα
*Η εκκλησία της Αγίας Παρασκευής, ανατολικά του οικισμού
*Τα Λουτρά Αλευράδας, βόρεια του οικισμού, κοντά στην Τεχνητή Λίμνη Κρεμαστών. Είναι θερμομεταλλικές πηγές λουτροθεραπείας και εισπνοοθεραπείας. Τον Σεπτέμβριο του 2021 οιεγκαταστάσεις διέκοψαν προσωρινά τη λειτουργία τους, με άγνωστη την μελλοντική τους προοπτική.

## Δείτε επίσης
Στην Αιτωλοακαρνανία υπάρχουν οι συνώνυμοι οικισμοί: Αγία Παρασκευή Παναιτωλικού και Αγία Παρασκευή Πεντακόρφου.

## Παραπομπές


## Πηγές
*Εγκυκλοπαίδεια Πάπυρος Λαρούς, εκδ. 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Αγία Παρασκευή Πεντακόρφου Αιτωλοακαρνανίας

Η **Αγία Παρασκευή** είναι οικισμός της Αιτωλοακαρνανίας που βρίσκεται στα δυτικά όρια με την Ευρυτανία. Απέχει 34 χιλιόμετρα βορειοδυτικά από το Αγρίνιο και 1 χιλιόμετρο από το Πεντάκορφο.

Ως οικισμός περιλαμβάνεται στις ελληνικές απογραφές από το 2001 ως μέρος του τότε τοπικού διαμερίσματος Πεντακόρφου. Σύμφωνα με το πρόγραμμα ''Καλλικράτης'', μαζί με την Αγία Δευτέρα, τα Ανδρωναίϊκα και το Πεντάκορφο ανήκουν στην Τοπική κοινότητα Πεντακόρφου που υπάγεται στη Δημοτική ενότητα Παρακαμπυλίων του Δήμου Αγρινίου και σύμφωνα με την απογραφή 2011 έχει πληθυσμό 5 κατοίκους.

## Πληθυσμός

## Δείτε επίσης
Στην Αιτωλοακαρνανία υπάρχουν οι συνώνυμοι οικισμοί Αγία Παρασκευή Παναιτωλικού και Αγία Παρασκευή Αγίου Βλασίου.
## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Σέσωστρις

[μικρογραφία|354x354εσ|Ο "μεγάλος Σέσωστρις" χαραγμένος ως Ραμσής Β΄, σε πίνακα του 19ου αιώνα κατά τη διάρκεια της [Μάχη του Καντές|Μάχης του Καντές.]]
Ο **Σέσωστρις** ήταν το όνομα βασιλιά της αρχαίας Αιγύπτου, ο οποίος, σύμφωνα με τον Ηρόδοτο, οδήγησε στρατιωτική αποστολή σε μέρη της Ευρώπης.

## Αναφορά του Ηροδότου
Στις Ιστορίες του Ηροδότου φαίνεται να υπάρχει μια ιστορία που έλεγαν Αιγύπτιοι ιερείς για ένα φαραώ, τον Σέσωστρι, που κάποτε οδήγησε ένα στρατό βόρεια στη Mικρά Ασία, και μετά κατευθύνθηκε στα δυτικά μέχρι που πέρασε στην Ευρώπη, όπου νίκησε τους Σκύθες και τους Θράκες (πιθανώς στη σύγχρονη Ρουμανία και τη Βουλγαρία). Ο Σέσωστρις στη συνέχεια επέστρεψε στη πατρίδα, αφήνοντας αποίκους πίσω στο ποταμό Φάσις στην Κολχίδα. Ο Ηρόδοτος προειδοποιούσε τον αναγνώστη ότι αυτή η ιστορία ερχόταν από δεύτερο χέρι μέσω αιγύπτιων ιερέων. Επίσης σημείωνε ότι οι Κόλχιδες ήταν κοινώς γνωστοί ότι είναι Αιγύπτιοι άποικοι.

Σύμφωνα με τον Διόδωρο τον Σικελιώτη (που τον αποκαλεί Σέσωψι) και τον Στράβωνα, κατέκτησε ολόκληρο τον κόσμο, ακόμη και τηΣκυθία και την Αιθιοπία, χώρισε Αίγυπτο σε διοικητικές περιφέρειες ή νόμες, ήταν δίκαιος και εισήγαγε σύστημα καστών στην Αίγυπτο και τη λατρεία του Σέραπη. Ο Ηρόδοτος επίσης αναφέρει ότι όταν ο Σέσωστρις νίκησε ένα στρατό χωρίς μεγάλη αντίσταση ανήγειρε ένα πυλώνα στη πρωτεύουσα τους με ένα κόλπο για να συμβολίσει το γεγονός ότι ο στρατός τους πολεμούσε σαν τις γυναίκες. Ο Πλίνιος ο Πρεσβύτερος επίσης αναφέρει τον Σέσωστρι, όπου ισχυρίζεται ότι ηττήθηκε από τον Σαύλακα, πλούσιο βασιλιά της Κολχίδας.

Ο Ηρόδοτος περιγράφει τον Σέσωστρι ως ο πατέρας του τυφλού βασιλιά Φέρωνα, ο οποίος ήταν λιγότερο πολεμοχαρείς από τον πατέρα του.

## Παραπομπές


## Βιβλιογραφία

* Herodotus ii. 102-1ll
* Diodorus Siculus i. 53-59
* Strabo xv. p.&nbsp;687
* Kurt Sethe, "Sesostris," in *Unters. z. Gesch. u. Altertumskunde Agyptens*, tome ii.  Hinrichs, Leipzig (1900).

## Εξωτερικές συνδέσεις

* Σέσωστρι σε EB 1911
* "Σέσωστρι".  J. Rank Εγκυκλοπαίδεια  (αντίγραφο του EB 1911)

Κατηγορία:Αιγύπτιοι
Τριμπούνο Μέμμο

Ο **Τριμπούνο Μέμμο** (Ιταλικά : *Tribuno Memmo*, πέθανε το 991) ήταν ο 25ος Δόγης της Βενετίας (979 - 991), η οικογένεια Μέμο σχετιζόταν με τους Καντιάνο. Ο Τριμπούνο Μέμμο ήταν αναλφάβητος και σύμφωνα με τα έγγραφα της εποχής του υπέγραφε με μονόγραμμα αλλά ήταν πλούσιος χάρη στον γάμο του με την Μαρίνα Καντιάνο την κόρη του 22ου Δόγη Πιέτρο Δ΄ Καντιάνο, είχαν έναν γιο τον Μαουρίτσιο. Μετακόμισε στα δουκικά ανάκτορα στο τέλος της βασιλείας του, είχαν καταστραφεί από φωτιά την εποχή του πεθερού του και ήταν ακόμα υπό επισκευή. Η Βασιλική του Αγίου Μάρκου την εποχή του έγινε μέρος της περιουσίας των δόγηδων, μετατράπηκε σε ιδιωτικό παρεκκλήσι και τις θρησκευτικές λειτουργίες τελούσε ο Πριμικήριος. Ο Όθων Β΄ της Αγίας Ρωμαϊκής Αυτοκρατορίας ανανέωσε πολλά εμπορικά προνόμια που είχε η Δημοκρατία της Βενετίας με τους προηγούμενους δόγηδες (7 Ιουνίου 983). Πέθανε (991) και τον διαδέχθηκε ο Πιέτρο Β΄ Ορσεόλο.

## Παραπομπές
 		


## Πηγές

*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Εξωτερικοί σύνδεσμοι

*[Οικογένεια Καντιάνο](http://www.treccani.it/enciclopedia/candiano_(Enciclopedia-Italiana)/)
*Οι δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Άγιοι Απόστολοι Αιτωλοακαρνανίας

*Για οικισμούς στην Ελλάδα με το ίδιο όνομα δείτε: [[Άγιοι Απόστολοι]]*

Οι **Άγιοι Απόστολοι** είναι ημιορεινό χωριό του δήμου Αγρινίου στην Αιτωλοακαρνανία. Σύμφωνα με την απογραφή του 2011, ο πληθυσμός του ανέρχεται στους 44 κατοίκους.

## Γεωγραφία - Ιστορία
Οι **Άγιοι Απόστολοι** βρίσκονται δυτικά του Εύηνου ποταμού και νοτιοανατολικά της λίμνης Τριχωνίδας, σε υψόμετρο 310 μέτρων. Απέχουν 39 χλμ. νοτιοανατολικά από το Αγρίνιο. Ως οικισμός περιλαμβάνεται στις ελληνικές απογραφές από το 1940 ως μέρος της τότε κοινότητας Μακρυνούς της επαρχίας Μεσολογγίου. Σύμφωνα με το πρόγραμμα ''Καλλικράτης'', μαζί με την Αγία Τριάδα, την Κυψέλη, την Μακρινού και τον Μεταξά αποτελούν την τοπική κοινότητα Μακρινούς που υπάγεται στη δημοτική ενότητα Μακρύνειας του δήμου Αγρινίου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Υπουργείο Γεωργίας (Ελλάδα)

Το **Υπουργείο Γεωργίας** (1917-2004) ήταν ελληνικό υπουργείο με αρμοδιότητες στα αγροτικά θέματα.

## Ιστορικά στοιχεία
Η πρώτη προσπάθεια του ελληνικού κράτους για διαχείριση πόρων σχετικών με τη γη και τη γεωργία ήταν στις 28 Απριλίου του 1910 με την ίδρυση του Υπουργείο Γεωργίας, Εμπορίου και Βιομηχανίας με τον Νόμο 3724. Το υπουργείο αυτό είχε έξη τμήματα: Γεωργίας, Δασών, Εμπορίου και Βιομηχανίας, Μεταλλείων, Στατιστικής, και Ειδικού Λογιστηρίου.

Στις 20 Ιουνίου 1911 το Υπουργείο μετονομάστηκε σε Υπουργείο Εθνικής Οικονομίας, κρατώντας τις σχετικές αρμοδιότητες με τη γεωργία, μέχρι το 1917.

Στις 14 Ιουνίου 1917 συστάθηκε το Υπουργείο Γεωργίας και Δημοσίων Κτημάτων από την Κυβέρνηση Ελευθερίου Βενιζέλου 1917 και σε αυτό υπήχθησαν τα τμήματα Γεωργίας, Γεωργικής Οικονομίας, Δασών, Αλιείας, Ζωοτεχνικής και Κτηνιατρικής υπηρεσίας από το υπουργείο Εθνικής Οικονομίας και η διεύθυνση Κτημάτων η οποία μέχρι τότε ήταν στην εποπτεία του υπουργείου Οικονομικών.

Στον ίδιο χρόνο, με τον νόμο 853 της 2/8 Σεπτεμβρίου 1917, το Υπουργείο Γεωργίας και Δημοσίων Κτημάτων μετονομάστηκε σε **Υπουργείο Γεωργίας** με αρμοδιότητες τη γεωργία, τα δάση και τα δημόσια κτήματα.

Με μικρές περιόδους κατά τις οποίες είχε καταργηθεί (δικτατορία του Πάγκαλου του 1926 και δικτατορία του 1967), το υπουργείο Γεωργίας συνέχισε να υπάρχει με αυτό το όνομα μέχρι το 2004.

Στις 10 Μαρτίου 2004 με την απόφαση Υ 1/10.3.2004 του Πρωθυπουργού Κ. Καραμανλή το Υπουργείο Γεωργίας μετονομάστηκε σε Υπουργείο Αγροτικής Ανάπτυξης και Τροφίμων.

## Υπουργοί Γεωργίας (1974-2004)

## Αναφορές


Κατηγορία:Υπουργείο Γεωργίας (Ελλάδα)
Βιτάλε Καντιάνο

Ο **Βιτάλε Καντιάνο** (Ιταλικά : *Vitale Candiano*, πέθανε το 979), 24ος Δόγης της Βενετίας (978 - 979) και τελευταίος Δόγης από την Οικογένεια Καντιάνο ήταν γιος του 22ου δόγη Πιέτρο Δ΄ Καντιάνο από την πρώτη του σύζυγο Γιοβανίτσια Καντιάνο. Ο πατέρας του και ο μικρότερος ετεροθαλής αδελφός του Πιέτρο Ε΄ σκοτώθηκαν σε επανάσταση με εμπρησμό (976). Εξελέγη από την Συνέλευση Δόγης της Βενετίας αφού είχε δραπετεύσει στην Σαξονία όταν έγινε η επανάσταση εναντίον του πατέρα του, ο προκάτοχος του Πιέτρο Α΄ Ορσεόλο εγκατέλειψε την Βενετία για να γίνει μοναχός. Παραιτήθηκε ύστερα από 14 μήνες και τον διαδέχτηκε ο σύζυγος της ανιψιάς του. Η κόρη του Μαρία παντρεύτηκε τον Πιέτρο Β΄ Ορσεόλο.

Οι σχέσεις ανάμεσα στην Βενετία και την δύση ήταν άστατες, οι κάτοικοι της Βενετίας εξεγέρθηκαν και δολοφόνησαν τον Πιέτρο Δ΄ Καντιάνο που ήταν δεσποτικός ηγεμόνας αλλά τον υποστήριζε ο Όθων Β΄ της Αγίας Ρωμαϊκής Αυτοκρατορίας, με τον δεύτερο γάμο του απέκτησε δεσμούς με τον αυτοκράτορα και τον βασιλιά της Ιταλίας. Σε 14 μήνες μετά την εκλογή του ο Βιτάλε Καντιάνο παραιτήθηκε για λόγους υγείας, αποσύρθηκε στην μονή του Αγίου Ιλαρίωνος, πέθανε μόλις τέσσερις μέρες αργότερα και τάφηκε εκεί.

## Παραπομπές
 		


## Πηγές

*Dandolo, Andrea, et al. 1938. Chronica per extensum descripta (= Rerum italicarum scriptores 12.1). Bologna: Zanichelli
*Janet Sethre, The Souls of Venice, (McFarland & Co. Inc., 2003)

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Καντιάνο
Υπουργείο Γεωργίας

Με το όνομα **Υπουργείο Γεωργίας** αναφέρονται κρατικοί οργανισμοί με αντικείμενο τη γεωργία.

Στην Ελλάδα:
*Υπουργείο Γεωργίας, Εμπορίου και Βιομηχανίας (1910-1911, 1926-1926)
*Υπουργείο Γεωργίας και Δημοσίων Κτημάτων 1917-1917
*Υπουργείο Γεωργίας (Ελλάδα) (1919-2004] (κυριολεκτικά «το υπουργείο Γεωργίας»)
*Υπουργείο Αγροτικής Ανάπτυξης και Τροφίμων (2004-) (αναφέρεται και σε συντομία ως «υπουργείο Γεωργίας»)
Ώρα στην Αμπχαζία

Το έδαφος της Αμπχαζίας βρίσκεται στη ζώνη ώρας UTC+3 (όπως Μόσχα), η οποία θεσπίστηκε αρχικά το 2010 και άλλαζε στη θερινή ώρα στις 2:00 το πρωί προχωρώντας μια ώρα μπροστά την τελευταία Κυριακή του Μαρτίου και την τελευταία Κυριακή του Οκτωβρίου τα ρολόγια γύριζαν μια ώρα πίσω στις 3:00, όπως γινόταν στη θερινή ώρα Μόσχας (UTC+4).

Με ψήφισμα του υπουργικού συμβουλίου της Δημοκρατίας της Αμπχαζίας αριθ. 212 της 26ης Οκτωβρίου 2010, η χειμερινή ώρα εισήχθη στο έδαφος της Δημοκρατίας της Αμπχαζίας στις 31 Οκτωβρίου 2010. Έτσι, από το φθινόπωρο του 2010 στην Αμπχαζία εισήχθη η ζώνη ώρας UTC+3. Από τις 27 Μαρτίου 2011 εισήχθη η θερινή ώρα και τοποθετήθηκε η ζώνη ώρας UTC+4.

Στην Αμπχαζία εφαρμόζεται η ίδια ώρα με τη Μόσχα. Μετά την 27η Μαρτίου 2011, η θερινή ώρα (UTC+04:00) εισήχθη όλο το χρόνο χωρίς αλλαγές σε καλοκαιρινή και χειμερινή ώρα. Στις 26 Οκτωβρίου 2014 η Αμπχαζία πέρασε στη χειμερινή ώρα, επιστρέφοντας στην ζώνη ώρας UTC+3 (μαζί με την ώρα Μόσχας).

## Παραπομπές

Αμπχαζια
Κατηγορία:Pages with unreviewed translations
Johnny B. Goode

Το ***Johnny B. Goode*** είναι rock and roll τραγούδι του 1958, που γράφτηκε και ηχογραφήθηκε από τον Chuck Berry. Το κομμάτι έγινε μεγάλη επιτυχία ήδη από τη στιγμή που κυκλοφόρησε, φτάνοντας στο νούμερο 2 στο *[[Billboard]]*, και νούμερο 8 στα *[[Billboard Hot 100|Hot 100]]*. To 1958 είχε κυκλοφορήσει το single, το οποίο συμπεριλήφθηκε στο άλμπουμ *Chuck Berry Is on Top* (1959). Το κομμάτι έχει διασκευαστεί δεκάδες φορές. 

Πρόκειται για ένα από τα γνωστότερα τραγούδια του 20ου αιώνα. Στην λίστα του περιοδικού *[[Rolling Stone]]*  τα "500 Σπουδαιότερα Τραγούδια όλων των εποχών", μπήκε και κατέβαλε την 17η θέση. Το 1977, είχε συμπεριληφθεί στο Voyager Golden Record, μαζί με άλλα τραγούδια και ήχους που έστειλα η NASA στο διάστημα.

## Παραπομπές


Κατηγορία:Τραγούδια του 1958
Κατηγορία:Singles του 1958
Κατηγορία:Singles του 1969
Κατηγορία:Singles του 1979
Κατηγορία:Singles του 1983
Κατηγορία:Singles του 1988
Κατηγορία:Τραγούδια των The Beatles
Κατηγορία:Τραγούδια των Judas Priest
Κατηγορία:Singles της Chess Records
Κατηγορία:Singles της Columbia Records
Κατηγορία:Περιεχόμενα του Voyager Golden Record
Κατηγορία:Αγγλόφωνα τραγούδια
Κατηγορία:Νικητές Grammy Hall of Fame Award
Άντζελα Σαραφιάν

Η **Άντζελα Σαραφιάν** (*Angela Sarafyan*, αρμένικα: *Անժելա Սարաֆյան*, 30 Ιουνίου 1983) είναι Αρμένια-Αμερικανίδα ηθοποιός.

## Βιογραφία
Γεννήθηκε το 1983 στο Γερεβάν της ΣΣΔ της Αρμενίας και σε ηλικία τεσσάρων ετών εγκαταστάθηκε με τους  γονείς της στο Λος Άντζελες.

Ξεκίνησε τις εμφανίσεις στην τηλεόραση το 2000 και έχει παίξει στις σειρές: *[[24 (τηλεοπτική σειρά)|24]]*, **, *The Mentalist*, *[[Νόμος και Τάξη: Ειδική Ομάδα]]*, *Nikita* και *[[Criminal Minds]]*.

Από το 2016, συμμετέχει στην τηλεοπτική σειρά *[[Westworld (τηλεοπτική σειρά)|Westworld]]*, στην οποία υποδύεται την Κλιμεντάιν Πενιφίδερ.

Στον κινηματογράφο, έχει συμμετάσχει σε διάφορες ταινίες, μεταξύ αυτών στη *[[Χαραυγή - Μέρος 2]]* και στο *[[Η μεγάλη υπόσχεση]]*, που αναφέρεται στη γενοκτονία των Αρμενίων.
## Παραπομπές


Κατηγορία:Αρμένιοι ηθοποιοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί αρμενικής καταγωγής
Το ξέρουν όλοι

***Το ξέρουν όλοι*** (πρωτότυπος τίτλος: ***Todos lo saben***) είναι ένα ισπανικό ψυχολογικό δράμα του 2018 σε σκηνοθεσία και σενάριο του Ασγκάρ Φαραντί.

## Πλοκή
Η ταινία αναφέρεται στη Λάουρα (Πενέλοπε Κρουζ), μία Ισπανίδα που ζει στο Μπουένος Άιρες, η οποία επιστρέφει μαζί με τα παιδιά της στην πατρίδα της κοντά στη Μαδρίτη για ένα γάμο. Ωστόσο, το ταξίδι διαταράσσεται από απροσδόκητα γεγονότα που φέρνουν μυστικά στην επιφάνεια.

## Διανομή
*Πενέλοπε Κρουζ ως Λάουρα
*Χαβιέρ Μπαρδέμ ως Πάκο
*Ρικάρντο Νταρίν ως Αλεχάντρο
*Μπάρμπαρα Λένι ως Μπέα
*Ίνμα Κουέστα ως Άνα

## Παραπομπές


Κατηγορία:Ισπανικές ταινίες
Κατηγορία:Ισπανικές θρίλερ ταινίες
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Ασγκάρ Φαραντί
Κατηγορία:Ταινίες του 2018
Ιδιωτική πόλη

**Ιδιωτική πόλη** είναι η κάθε πόλη που ανήκει σε ιδιώτη ή οικογένεια.

## Ιστορία Πολωνίας
[μικρογραφία|Χάρτης του [Ζάμοστς τον 17ο αιώνα]]
Στην ιστορία της Πολωνίας, οι ιδιωτικές πόλεις (*miasta prywatne*) ήταν πόλεις εντός των εκτάσεων που ανήκαν σε μεγιστάνες, επίσκοπους, ιππότες, πρίγκιπες, κλπ.

Ανάμεσα στις πιο γνωστές πρώην ιδιωτικές πόλεις μεγιστάνων είναι οι: Μπιάλιστοκ, Ζάμοστς, Ζέσουφ, Πουλάβι, Τάρνουφ, Σιέντλτσε, Μπιάλα Ποντλάσκα, Ιβάνο-Φρανκίβσκ (πολωνικά: Στανισλάβοφ), Τέρνοπιλ (πολωνικά: Ταρνοπόλ) και Ουμάν (πολωνικά: Χουμάν). Παλάτια μεγιστάνων βρίσκονται σε πολλές πρώην ιδιωτικό πόλεις μεγιστάνων. Τα παραδείγματα περιλαμβάνουν το Ανάκτορο Μπράνιτσκι στο Μπιάλιστοκ, το παλάτι Τσαρτορύσκι στο Πουλάβι, το Παλάτι Ζαμόυσκι στο Ζάμοστς, το κάστρο Λουμπομίρσκι στο Ζέσουφ, το Κάστρο Ράντζιβιλ στη Μπιάλα Ποντλάσκα, το παλάτι Ογκίνσκι στο Σιέντλτσε, τα παλάτια Ποτότσκι στο Μιεντζίρζετς Ποντλάσκι, Τιλτσίν και Βισόκαγιε, το παλάτι Βισνιοβιέτσκι στο Βίσνιβετς, το κάστρο Ζμπάρασκι στη Ζμπάρα.

Οι πιο γνωστές πρώην ιδιωτικές πόλεις που άνηκαν σε επισκόπους περιλαμβάνουν το Λοτζ, το Κίελτσε, το Λόβιτς, το Παμπιάνιτσε και το Σκιερνιέβιτσε.

### Ιδιωτικές πόλεις μεγιστάνων
[μικρογραφία|Το Κάστρο Μπρανίτσκι στο [Μπιάλιστοκ]]
Ο πολωνός πρώην ιδιωτικό μεγιστάνας πόλεις με πληθυσμό από το 2015:
μικρογραφία|Το κάστρο Ταρνόφσκι στο Τέρνοπιλ
[μικρογραφία|Το κάστρο Λουμπομίρσκι στο [Ζέσουφ]]
[μικρογραφία|Το πάρκο Σοφιγίβσκι ατο [Ουμάν]]

### Ιδιωτικό πόλεις κληρικών
[μικρογραφία|Το Ανάκτορο των Επισκόπων της Κρακοβίας στο [Κίελτσε]]
Οι πολωνικές ιδιωτικές πόλεις κληρικών ανά πληθυσμό το 2015:
[μικρογραφία|Το κάστρο της Επισκόπων της Βαρμίας στο [Όλστιν]]

### Μνημεία Παγκόσμιας Πολιτιστικής Κληρονομιάς
Μερικά Μνημεία παγκόσμιας πολιτιστικής Κληρονομιάς στις πρώην ιδιωτικές πόλεις της Πολωνίας:
Αρχείο:Zamosc ratusz 01.jpg|Παλιά Πόλη του Ζάμοστσς
Αρχείο:Kalwaria Zebrzydowska 014.jpg|Πάρκο Καλβάρια Ζεμπρζιντόβσκα
Αρχείο:Belarus Nesvizh Castle 7257 2050.jpg|Κάστρο του Νέσβιζ
Αρχείο:Belarus Mir Mir Castle Complex 8101 2085.jpg|Καστρικό Σύμπλεγμα Μιρ


## Δείτε επίσης

*Εταιρική πόλη

## Παραπομπές

Κατηγορία:Τύποι πόλεων
Πιέτρο Α΄ Ορσεόλο

Ο **Πιέτρο Α΄ Ορσεόλο** (*Peter Urseolus*, 928 - 10 Ιανουαρίου 987) ήταν ο 23ος Δόγης της Βενετίας (976 - 978). Παραιτήθηκε αιφνίδια ένα βράδυ από τα καθήκοντα του για να γίνει μοναχός, εισήλθε στο Τάγμα των Καμαλδολέζων και αγιοποιήθηκε από την Καθολική εκκλησία (1731). Ο Βενετός βιβλιοθηκάριος Τζιουζέππε Μπετινέλλι δημοσίευσε μια έκδοση της βιογραφίας του (1733) που είχε γράψει ο διάσημος αιρετικός Φρίαρ Φουλγκένζιο Μανφρέντι (1606).

## Δόγης της Βενετίας

Ο Πιέτρο Α΄ Ορσεόλο γεννήθηκε στο Ούντινε και ανήκε σε μια από τις ισχυρότερες οικογένειες της Βενετίας, ήταν απ'ευθείας απόγονος των πρώτων δόγηδων της Δημοκρατίας Τεοντάτο και Όρσο. Σε ηλικία 20 ετών έγινε διοικητής του Βενετσιάνικου στόλου αφού πήρε πρώτα πολλές διακρίσεις σαν απλός στρατιώτης σε εκστρατείες εναντίον των πειρατών στην Δαλματία, ήταν πάντα πιστός στην Καθολική Εκκλησία. Ο δόγης Πιέτρο Δ΄ Καντιάνο δολοφονήθηκε σε επανάσταση επειδή προσπάθησε να δημιουργήσει κληρονομική μοναρχία (976), ο Καμαλδολέζος μοναχός και Καρδινάλιος Πιέτρο Νταμιάν αναφέρει ότι ήταν ο ίδιος ο Πιέτρο Ορσεόλο πρωταγωνιστής αλλά αυτό δεν έχει αποδειχτεί. Ο Πιέτρο Α΄ Ορσεόλο σε οποιαδήποτε περίπτωση ήταν ο διάδοχος του, η σύζυγος του και δόγισσα ήταν η Φελίτσια Μαλιπιέρο.

Σαν Δόγης της Βενετίας ο Πιέτρο Α΄ Ορσεόλο ήταν αποφασισμένος να αποκαταστήσει την τάξη στην Δημοκρατία της Βενετίας και έδειξε τεράστια φροντίδα για την χήρα του προηγούμενου δόγη, έχτισε νοσοκομεία για τις χήρες, τα ορφανά και τους προσκυνητές. Ανακατασκεύασε την Βασιλική του Αγίου Μάρκου και τα ανάκτορα των δόγηδων που είχαν καταστραφεί στην επανάσταση μαζί με το μεγαλύτερο τμήμα της πόλης.

## Παραίτηση

Σε δύο χρόνια μετά την εκλογή του αιφνίδια χωρίς να ειδοποιήσει κανέναν ούτε την γυναίκα του και τα παιδιά του δραπέτευσε μεσάνυχτα από την Βενετία με τον ηγούμενο Γκουαρίν και άλλους δυο Βενετούς στο Βενεδίκτινο αβαείο του Σαιντ Μισέλ ντε Κούξα στην Πράντα της νότιας Γαλλίας.
Ο Πιέτρο Α΄ Ορσεόλο αποφάσισε να ζήσει σαν ασκητής μόνο με τα απαραίτητα, αφού πέρασε λίγα χρόνια στο αβαείο με παρότρυνση του Αγιου Ρόμουαλντ (951 - 1027) κατέφυγε σε ένα δάσος και έζησε σαν ερημίτης επτά χρόνια μέχρι τον θάνατο του. Το σώμα του μεταφέρθηκε για ταφή στο μικρό χωριό Πράντα στην νότια Γαλλία. Σε 40 χρόνια μετά τον θάνατο του (1027) αναγνωρίστηκε Άγιος από την τοπική επισκοπή.

## Αγιοποίηση

Ο Πέτρο Α΄ Ορσεόλο εορτάζεται σαν Άγιος από την Καθολική εκκλησία, αγιοποιήθηκε από τον πάπα Κλήμη ΙΒ΄ που τοποθέτησε την εορτή του στις 14 Ιανουαρίου. Η ημερολογιακή μεταρρύθμιση μετέφερε την εορτή του στις 10 Ιανουαρίου την ημέρα του θανάτου του αλλά οι Καμαλδολέζοι εορτάζουν την μνήμη του στις 19 Ιανουαρίου.

## Διαδοχή

Τον διαδέχτηκε ο Βιτάλε Καντιάνο γιος του προκατόχου του Πιέτρο Δ΄ Καντιάνο, γιος του ήταν ο μετέπειτα δόγης Πιέτρο Β΄ Ορσεόλο.

## Παραπομπές


## Πηγές
*Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993.

## Εξωτερικοί σύνδεσμοι
*Οι γυναίκες των δόγηδων
*Σαν Πιέτρο Ορσεόλο
*Πιέτρο Α΄ Ορσεόλο

## Δείτε επίσης
*Δόγηδες της Βενετίας

Κατηγορία:Δόγηδες της Βενετίας
Πιετρο
Σονάτα για πιάνο No. 17 (Μότσαρτ)

H **Σονάτα για πιάνο No. 17** σε Σι ύφεση μείζονα,  K. 570 είναι σονάτα του Βόλφγκανγκ Αμαντέους Μότσαρτ, που γράφτηκε το 1789. Το έργο αποτελείται από τρία μέρη: Ι) Allegro, 3/4, ΙΙ) Adagio, σε Μι ύφεση μείζονα, 4/4 και ΙΙΙ) Allegretto, 2/4. Μία μέση εκτέλεση της διαρκεί περίπου 18 λεπτά. Στις εκδόσεις του 1800, υπάρχει ένα αμφισβητούμενο μέρος για βιολί στο έργο, ίδιο ακριβώς με το σόλο του πιάνο. Το *Neue Mozart-Ausgabe*, θεωρεί το εν λόγω μέρος προσθήκη του Γιόχαν Άντον Άντρε ή του Γιόχαν Μέντεριτς. 

## Παραπομπές


## Εξωτερικοί σύνδεσμοι
* Η παρτιτούρα και η ανάλυση της 17ης Σονάτας για πιάνο του Μότσαρτ

17
Κατηγορία:Συνθέσεις σε Σι ύφεση μείζονα
Κατηγορία:Συνθέσεις του 1789
Σονάτα για πιάνο No. 18 (Μότσαρτ)

Η **Σονάτα για πιάνο No. 18** σε Ρε μείζονα,  K. 576 είναι σονάτα του Βόλφγκανγκ Αμαντέους Μότσαρτ, η οποία γράφτηκε το 1789, και αποτελεί μέρος έξι έργων, αφιερωμένων στη Φρειδερίκη Λουίζα της Πρωσίας. Είναι γνωστή και ως "Το Κυνήγι" ή "Η Τρομπέτα Σονάτα", λόγω της εισαγωγής της, που παραπέμπει με ήχο πνευστού.  Πρόκειται, επίσης, για την τελευταία -επισήμως- σονάτα για πιάνο του Μότσαρτ. 

Το έργο αποτελείται από τρία μέρη: Ι)  Allegro, 6/8, ΙΙ) Adagio, σε Λα μείζονα, 3/4 και ΙΙΙ) Allegretto, 2/4. Μία μέση εκτέλεση του έργου διαρκεί περίπου 15 λεπτά. Βάσει του *Neue Mozart-Ausgabe* πρόκειται για μία από τις πιο απαιτητικές σονάτες για πιάνο του Μότσαρτ. 

## Παραπομπές


## Εξωτερικοί σύνδεσμοι
* 
* Η παρτιτούρα και η ανάλυση της 18ης Σονάτας για πιάνο του Μότσαρτ

18
Κατηγορία:Συνθέσεις σε Ρε μείζονα
Κατηγορία:Συνθέσεις του 1789
Σαντιάγκο Λάνγκε

Ο **Σαντιάγκο Ραούλ Λάνγκε** (γενν. 22 Σεπτεμβρίου 1961) είναι Αργεντινός αθλητής της ιστιοπλοΐας και ναυπηγός. Κέρδισε το χρυσό μετάλλιο στην κατηγορία Νάκρα 17 στους Ολυμπιακούς Αγώνες 2016, μαζί με τη συναθλήτρια του, Σεσίλια Καρράνζα Σαρόλι. Στους Ολυμπιακούς Αγώνες 2004 και 2008 κατέκτησε δύο χάλκινα μετάλλια στην κατηγορία Τορνάδο, μαζί με τον Κάρλος Εσπινιόλα.

Ο Λάνγκε έχει συμμετάσχει σε 6 Θερινούς Ολυμπιακούς Αγώνες εκπροσωπώντας την Αργεντινή (το 1988, 1996, 2000, 2004, 2008 και 2016).

## Παραπομπές


Κατηγορία:Αργεντινοί αθλητές της ιστιοπλοΐας
Αμαλαφρίδας

Ο **Αμαλαφρίδας** ήταν γιος του ηγεμόνα των Θουριγγίων. Υπηρέτησε ως στρατηγός υπό τον Ιουστινιανό Α΄ και κατάφερε σημαντική νίκη εναντίον των Γεπιδών.

## Βιογραφία
Ήταν γιος του τελευταίου βασιλιά της Θουριγγίας Ερμαναφρίδου και της συζύγου του Αμαλαβέργας, κόρης της Αμαλαφρίδας και ανιψιάς του βασιλιά των Οστρογότθων της Ιταλίας Θεοδώριχου του Μεγάλου.

Μετά την πτώση της βασιλικής Θουριγγικής έδρας του Σιθίνγκι στον βασιλιά του Μετς Θευδέριχο Α΄ το 531, ο Αμαλαφρίδας κατέφυγε με την οικογένειά του στον βασιλιά των Οστρογότθων Θεοδάτο. Εκεί οι δύο τους συνελήφθησαν από τον Ρωμαίο στρατηγό Βελισάριο και στάλθηκαν στην Κωνσταντινούπολη, μαζί με τον αιχμάλωτο Οστρογότθο βασιλιά Ουίτιγι. Ο Ιουστινιανός Α΄ έκανε τον Αμαλαφρίδα στρατηγό και πάντρεψε την αδελφή εκείνου Ροδελίντα με τον βασιλιά των Λομβαρδών Αυδοΐνο.

Όταν οι Λομβαρδοί ζήτησαν βοήθεια από τον Αυτοκράτορα των Ρωμαίων Ιουστινιανό Α΄ εναντίον των Γεπιδών, αυτός έστειλε στρατό υπό την διοίκηση των στρατηγών Ιουστίνου, Ιουστινιανού (γιων του εξαδέλφου του Γερμανού), Αράτιου, Συάρτυα και Αμαλαφρίδα. Όλοι οι πρώτοι παρέμειναν στα Ουλπιανά της Ιλλυρίας, για να αποφασίσουν για ένα θέμα διδασκαλίας μεταξύ των τοπικών χριστιανών. Ο Αμαλαφρίδας οδήγησε μέρος του Ρωμαϊκού στρατού ενάντια στους Γεπίδες. Φτάνοντας ο Αμαλαφρίδας, δεν περίμενε τον υπόλοιπο στρατό και με την βοήθεια του Αυδοΐνου κέρδισε μεγάλη νίκη επί των Γεπιδών.

Ο Αμαλαφρίδας είχε έναν γιο με το όνομα Αρτάρχις, αλλά τίποτε άλλο δεν είναι γνωστό γι' αυτόν.

## Παραπομπές


## Πηγές
* Procopius, Gothic War VII, 25
* Venantius Fortunatus,  Carm. App. 3
* 

Κατηγορία:Γότθοι
Κατηγορία:Βυζαντινοί στρατηγοί
Κατηγορία:Βυζαντινοί του 6ου αιώνα
Σεσίλια Καρράνζα Σαρόλι

Η **Σεσίλια Καρράνζα Σαρόλι** (γενν. 29 Δεκεμβρίου 1986) είναι Αργεντινή αθλήτρια της ιστιοπλοΐας. Στους Θερινούς Ολυμπιακούς Αγώνες 2016, κατέκτησε το χρυσό μετάλλιο στην κατηγορία Νάκρα 17, μαζί με τον Σαντιάγκο Λάνγκε. Έχει κατακτήσει την 8η και 21η θέση στο Λέιζερ Ράντιαλ στους Ολυμπιακούς Αγώνες 2008 και 2012 αντίστοιχα.

## Παραπομπές


Κατηγορία:Αργεντινοί αθλητές της ιστιοπλοΐας
Μέιφερ

μικρογραφία|Η πλατεία Γκρόσβενορ στο Μέιφερ
Το **Μέιφερ** (Mayfair) είναι μια εύπορη περιοχή στο West End του Λονδίνου προς την ανατολική άκρη του Hyde Park , στην πόλη Westminster , ανάμεσα στην Oxford Street , την Regent Street , το Piccadilly και το Park Lane . Είναι μια από τις πιο ακριβές περιοχές του Λονδίνου και του κόσμου

Η περιοχή ήταν αρχικά μέρος ενός αρχοντικού και παρέμεινε σε μεγάλο βαθμό αγροτική μέχρι τις αρχές του 18ου αιώνα. Έγινε ευρέως γνωστός για το ετήσιο "Παζάρι Μέι" που πραγματοποιήθηκε από το 1686 έως το 1764 στη σημερινή αγορά Σέφερντ. Η έκθεση προσέλκυσε ένα δυσάρεστο στοιχείο και κατέστη δημόσιο όχλημα. Η οικογένεια Γκρόσβενορ (που έγιναν δούκες του Ουεστμίνστερ), αγόρασαν γη μέσω γάμου και άρχισαν να την αναπτύσσουν υπό την καθοδήγηση του Τόμας Μπάρλοου. Το έργο περιλάμβανε την πλατεία Χανόβερ, την πλατεία Μπέρκλεϊ και την πλατεία Γκρόσβενορ, που περιβάλλονται από υψηλής ποιότητας σπίτια.

## Παραπομπές


Κατηγορία:Λονδίνο
Οδός Cork

μικρογραφία|Cork Street W1
**Η οδός Cork ή Cork Street** είναι ένας δρόμος στο Mayfair στο West End του Λονδίνου , στην Αγγλία.

Η οδός έχει κατεύθυνση κατά προσέγγιση προς τα βορειοδυτικά, από τη διασταύρωση του κτιρίου Μπάρλινγκτον με τους κήπους Μπάρλινγκτον, και βρίσκεται κοντά στον Οίκο Μπάρλινγκτον που στεγάζει την Βασιλική Ακαδημία Τεχνών. Είναι παράλληλη με, και ακριβώς προς τα ανατολικά της οδού Νιου Μποντ. Ο κοντινότερος σταθμός του μετρό είναι ο Γκριν Παρκ.

Το 2012 δημιουργήθηκε η εκστρατεία «Σώστε την Οδό Κορκ» ως σημείο σύγχρονων τεχνών. Με πάνω από 13.000 υποστηρικτές, έλαβε μεγάλο ενδιαφέρον από τα μέσα ενημέρωσης.

## Παραπομπές


Κατηγορία:Δρόμοι
Κατηγορία:Λονδίνο